অনশন প্রত্যাহার করলেন চাকরিহারা অনশনকারীরা

ওয়েবডেস্ক: অনশন প্রত্যাহার (Hunger Strike Withdrawn) করলেন অনশনকারীরা। এসএসসির অফিসের কাছে এই অনশন চলছিল। রবিবার চার দিনের মাথায় অনশন প্রত্যাহার করেন তাঁরা। এক আন্দোলনকারী জানান, অনশনকারী -শিক্ষামন্ত্রীর সঙ্গে আলোচনার সময় আমার নাম তালিকায় ছিল। তখন শিক্ষামন্ত্রী ব্রাত্য বসু বলেন, সুমন থাকলে আলোচনা করবেন না। এমনকি শিক্ষামন্ত্রী পুলিশকে বলেন যে আমরা যেন কোনওভাবেই অবস্থানে বসতে না পারে। কোনও সাহায্য যেন না করা হয়। কাল আমি পেটে ব্যথা অনুভব করলে পুলিশকে জানালে কোনও সাহায্য করেনি। পরে হাসপাতালে আমরা যায়। আমার চিকিৎসা হয়। তৃণমূলের গুণ্ডা বাহিনী আমাদের উপর নজর রাখছে।

জেলায় গিয়ে তাঁরা জেলাভিত্তিক আন্দোলন করবেন ও নিজেদের স্বাস্থ্যের কথা মাথায় রেখে এই অনশন প্রত্যাহার। বুধবার রাত থেকে তাঁদের অনশন চলছিল। দ্রুত যোগ্যদের তালিকা, ওএমআর শিটের মিরর ইমেজ প্রকাশের দাবিতে এসএসসি দফতরের সামনে অবস্থানে বসেন আন্দোলনকারীরা।